OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 83/14/2206	Skalica 20.07.2016 
EEČ: 2-20-38-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Skalica
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Skalica zo dňa 11.6.2014 spisová značka Pv 83/14/2206- 12, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 1. 12. 2013 o 09.25 hod. pri vchádzaní do križovatky ciest I/51 km 69,200 III/05919 s vozidlom škoda Fabia, EČV: SI XXXXX BJ, po ceste označenej dopravnou značkou "daj prednosť jazde", nedala prednosť jazde vozidlu škoda Fabia, EČV: SI XXXXX BC, ktoré riadil vodič XXXXX idúcemu po hlavnej ceste, následkom čoho došlo k zrážke vozidiel, pričom vodič XXXXX, narodený XXXXX bytom: XXXXX, XXXXX utrpel ľahké zranenie a to trieštivú zlomeninu koncového článku 2. prsta pravej nohy s dobou liečenia od 1. 12. 2013 do 10. 1. 2014 podľa ošetrujúceho Lekára XXXXX, pričom na osobných motorových vozidlách vznikli hmotné škody

Uznesením prokurátora Okresnej prokuratúry Skalica zo dňa 11.6.2014, spisová značka Pv 83/14/2206- 12 bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Uznesením prokurátora Okresnej prokuratúry v Skalici sp. zn. Pv 83/14/2206-12 zo dňa 11. júna 2014  bolo podmienečne zastavené trestné stíhanie proti obv. XXXXX, trestne stíhanej  pre prečin ublíženia na zdraví podľa § 158 Tr. zákona, pričom jej bola určená skúšobná doba v trvaní 2 (dvoch) rokov. Predmetné  rozhodnutie nadobudlo právoplatnosť dňa 20.06.2014, kedy začala plynúť aj skúšobná doba. 

	Po uplynutí skúšobnej doby dňa 20.06.2016 boli vyžiadané správy k osobe obv. XXXXX, pričom z týchto som zistil, že XXXXX z miesta bydliska je hodnotená kladne, je zamestnaná, má dobrú povesť a nepožíva alkoholické nápoje, pričom sa nenachádza v evidencii priestupkov MsÚ XXXXX,  nebola súdne trestaná a ani priestupkovo riešená počas plynutia určenej skúšobnej doby.  Podľa správy z Okresného úradu Senica, odboru všeobecnej vnútornej správy nebola obv. XXXXX v skúšobnej dobe priestupkovo riešená, od 11. 11. 2013  nemá žiadny záznam v Ústrednej evidencii priestupkov Ministerstva vnútra SR. Podľa správy z Okresného riaditeľstva PZ v Senici, Okresného dopravného inšpektorátu k jej osobe nie evidovaná ako páchateľka trestného činu, v súčasnej dobe je zamestnaná. Podľa odpisu z registra trestov na obvinenú bolo zistené, že jediný a posledný záznam je práve predmetné podmienečné zastavenie trestného stíhania, takže nebola v skúšobnej dobe ani odsúdená za iný trestný čin, ani nebolo voči nej vedené a iným spôsobom skončené trestné konanie. Zo správy poškodenej spoločnosti DôVERA, zdravotná poisťovňa vypláva, že obvinená XXXXX dlžnú sumu vo výške 60,14 Eur uhradila dňa 02.07.2014.

Z uvedených predložených materiálov som zistil, že obvinená viedla v skúšobnej dobe podmienečne zastaveného trestného stíhania riadny život, splnila povinnosť nahradiť v skúšobnej dobe spôsobenú škodu, iného trestného činu, ani priestupku sa v skúšobnej dobe podmienečného zastavenia trestného stíhania nedopustila a taktiež nebolo voči nej inou prokuratúrou alebo súdom podmienečne zastavené trestné stíhanie.  

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uložených obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom k tomu, že v skúšobnej dobe sa obvinená nedopustila žiadneho ďalšieho trestného činu ani priestupku a splnil uložené povinnosti  a obmedzenia, možno konštatovať že podmienečné zastavenie trestného stíhania splnilo u obvineného svoj výchovný účel. 

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania ( § 9 ods. 1 písm. e) Trestného poriadku).
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Peter Mihál
prokurátor